4 ຄົນເສຍຊີວິດ ໃນການໂຈມຕີ ຢູ່ປາກິສຖານ
ການໂຈມຕີດ້ວຍລະເບີດ ທີ່ອຸມົງແຫ່ງນຶ່ງ ໃນປາກິສຖານ ເຮັດໃຫ້ 4 ຄົນເສຍຊີວິດ ແລະ 19 ຄົນບາດເຈັບ
ພວກເຈົ້າໜ້າທີ່ປາກິສຖານເວົ້າ ວ່າຢ່າງໜ້ອຍມີ 4 ຄົນເສຍຊີ ວິດແລະອີກ 19 ຄົນ ໄດ້ຮັບ ບາດເຈັບຢູ່ໃນພາກຕາເວັນຕົກ ສຽງເໜືອຂອງປາກິສຖານໃນ ການໂຈມຕີດ້ວຍລະເບີດ ຕໍ່ອຸ ມົງແຫ່ງນຶ່ງ ທີ່ມີການສັນຈອນ ໄປມາຢ່າງໜາແໜ້ນນັ້ນ ພວກເຈົ້າໜ້າທີ່ດັ່ງກ່າວຍັງເວົ້າອີກວ່າ ລົດບັນທຸກຄັນນຶ່ງທີ່ບັນຈຸວັດຖຸລະເບີດເຕັມລົດໄດ້ລະ ເບີດຂຶ້ນທີ່ອຸມົງ Kohat ໃນຄືນວັນສຸກວານນີ້ ອຸມົງດັ່ງກ່າວໄດ້ເຊື່ອມຕໍ່ເມືອງ Pashawar ຊຶ່ງເປັນຫົວເມືອງສຳຄັນຫລັກ ໃນເຂດຕາເວັນ ຕົກສຽງເໜືອຂອງປາກິສຖານໃສ່ກັບເມືອງ Kohat ເມືອງ Kohat ເປັນເຂດອັນຕະລາຍ ທີ່ຕັ້ງຢູ່ໃກ້ຊາຍແດນກັບອັຟການິສຖານ ຊຶ່ງເປັນບ່ອນ ທີ່ພວກຫົວຮຸນແຮງຕານລີບານໄດ້ກໍ່ຄວາມຮຸນແຮງຕໍ່ພວກເຈົ້າໜ້າທີ່ຂອງລັດຖະບານ ແລະ ກຳລັງຮັກສາຄວາມສະຫງົບ ໃນປາກິສຖານ ອຸມົງ Kohat ເຄີຍຕົກເປັນເປົ້າ ໃນການໂຈມຕີຂອງພວກຫົວຮຸນແຮງມາແລ້ວຫຼາຍເທື່ອ ໃນ ອະດີດຜ່ານມາ